ராஜபாளையத்தில் இன்று செய்தியாளர்களைச் சந்தித்த டாக்டர்.கிருஷ்ணசாமி, " அண்ணா பல்கலைக்கழகத்தில் கடந்த 20 ஆண்டுகளாக முறைகேடுகள் நடந்துவருவதை சுட்டிக்காட்டிவருகிறேன். துணைவேந்தர்கள் நியமனத்தில் முறைகேடு, மாணவர்களுக்குத் தேர்வு நடத்துவதில் ஊழல், மறுகூட்டலில் முறைகேடு என ஊழல்மயமாகவே உயர்கல்வி நிறுவனங்கள் மாறிவிட்டன. பல்கலைக்கழகங்களுக்கு மத்திய, மாநில அரசுகள் கொடுக்கும் நிதியைவிட, சர்வதேச நிறுவனங்கள் ஆராய்ச்சி என்ற பெயரில் யாருக்கும் தெரியாமல் பல கோடி ரூபாய்களை வாரி வழங்கிவருகின்றன. அந்த நிதிகள் என்னவாயிற்று என்பதை விசாரிக்க, பல்கலைக் கழகங்களுக்குத் தனி விசாரணை ஆணையத்தை மத்திய அரசு அமைக்க வேண்டும்.